Document ID: 32007R1143

UREDBA KOMISIJE (ES) št. 1143/2007
z dne 1. oktobra 2007
o spremembi Uredbe (ES) št. 256/2002 glede dovoljenja za pripravek Bacillus cereus var. toyoi, ki spada v skupino mikroorganizmov, kot krmnega dodatka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za odobritev takih dovoljenj.
(2)
Pripravek Bacillus cereus var. toyoi (NCIMB 40112/CNCM I-1012), ki spada v skupino „mikroorganizmov“, je bil z Uredbo Komisije (ES) št. 256/2002 (2) v skladu z Direktivo 70/524/EGS (3) dovoljen brez časovne omejitve za pujske, stare do dva meseca, in za svinje od 1 tedna pred prasitvijo do odstavitve. Ta dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10 Uredbe (ES) št. 1831/2003.
(3)
V skladu s členom 7 Uredbe (ES) št. 1831/2003 je bil predložen zahtevek za spremembo dovoljenja za uporabo tega pripravka v krmi za svinje od prasitve do odstavitve. Navedenemu zahtevku so bili priloženi zahtevani podatki in dokumenti v skladu s členom 7(3) navedene uredbe.
(4)
Evropska agencija za varnost hrane („Agencija“) je v svojem mnenju z dne 7. marca 2007 navedla, da pripravek Bacillus cereus var. toyoi NCIMB 40112/CNCM I-1012 nima škodljivega vpliva na zdravje živali in ljudi ali na okolje (4). Poleg tega je ugotovila, da navedeni pripravek ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
(5)
Ocena navedenega pripravka je pokazala, da so pogoji iz člena 5 Uredbe (ES) št. 1831/2003 izpolnjeni.
(6)
Uredbo (ES) št. 256/2002 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga III k Uredbi (ES) št. 256/2002 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. oktobra 2007

Labels: 0
16
17
6